CELEX: 32021R0726
Language: sl
Date: 2021-05-04 00:00:00
Title: Izvedbena uredba Komisije (EU) 2021/726 z dne 4. maja 2021 o spremembi Izvedbene uredbe (EU) št. 540/2011 glede obdobij odobritve aktivnih snovi Adoxophyes orana granulovirus in flutriafol (Besedilo velja za EGP)

5.5.2021   
               
               
                  SL
               
               
                  Uradni list Evropske unije
               
               
                  L 155/20
               
            
         IZVEDBENA UREDBA KOMISIJE (EU) 2021/726
         z dne 4. maja 2021
         o spremembi Izvedbene uredbe (EU) št. 540/2011 glede obdobij odobritve aktivnih snovi Adoxophyes orana
            granulovirus in flutriafol
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,
         ob upoštevanju naslednjega:
         
                     (1)
                  
                  
                     Del A Priloge k Izvedbeni uredbi Komisije (EU) št. 540/2011 (2) opredeljuje aktivne snovi, ki veljajo za odobrene v skladu z Uredbo (ES) št. 1107/2009.
                  
               
                     (2)
                  
                  
                     Obdobje odobritve aktivne snovi flutriafol je bilo podaljšano od 31. maja 2021 do 31. maja 2024 z Izvedbeno uredbo Komisije (EU) 2018/1266 (3) in dodatno do 31. avgusta 2024 z Izvedbeno uredbo Komisije (EU) 2020/2007 (4). Obdobje odobritve aktivne snovi Adoxophyes orana
                        granulovirus je bilo podaljšano od 31. januarja 2023 do 31. januarja 2024 z Izvedbeno uredbo (EU) 2020/2007.
                  
               
                     (3)
                  
                  
                     Vlogi za obnovitev odobritve navedenih aktivnih snovi sta bili vloženi v skladu s členom 1 Izvedbene uredbe Komisije (EU) št. 844/2012 (5). Vendar sta vlagatelja za aktivni snovi Adoxophyes orana granulovirus in flutriafol potrdila, da ne podpirata več vloge za obnovitev odobritve.
                  
               
                     (4)
                  
                  
                     Glede na cilj prvega odstavka člena 17 Uredbe (ES) št. 1107/2009 podaljšanji obdobij odobritve za navedeni aktivni snovi, določeni z Izvedbeno uredbo (EU) 2020/2007, nista več upravičeni. Zato je primerno določiti, da odobritvi Adoxophyes orana granulovirus in flutriafola prenehata veljati na dan, ko bi prenehali veljati brez podaljšanja.
                  
               
                     (5)
                  
                  
                     Izvedbeno uredbo (EU) št. 540/2011 bi bilo zato treba ustrezno spremeniti.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.
         
         
            Člen 2
            Ta uredba začne veljati tretji dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 4. maja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 309, 24.11.2009, str. 1.
         
            (2)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
         
            (3)  Izvedbena uredba Komisije (EU) 2018/1266 z dne 20. septembra 2018 o spremembi Izvedbene uredbe (EU) št. 540/2011 glede podaljšanja obdobij odobritve za aktivne snovi 1-dekanol, 6-benziladenin, aluminijev sulfat, apneno žveplo, azadirahtin, bupirimat, cikloksidim, dazomet, diklofop, ditianon, dodin, fenazakvin, fluometuron, flutriafol, heksitiazoks, himeksazol, indolilmaslena kislina, isoksaben, karboksin, kletodim, metaldehid, paklobutrazol, pencikuron, sintofen, tau-fluvalinat in tebufenozid (UL L 238, 21.9.2018, str. 81).
         
            (4)  Izvedbena uredba Komisije (EU) 2020/2007 z dne 8. decembra 2020 o spremembi Izvedbene uredbe (EU) št. 540/2011 glede podaljšanja obdobij odobritve aktivnih snovi 1-dekanol, 1,4-dimetilnaftalen, 6-benziladenin, acekvinocil, Adoxophyes orana granulovirus, aluminijev sulfat, amisulbrom, Aureobasidium pullulans (seva DSM 14940 in DSM 14941), azadirahtin, Bacillus pumilus QST 2808, benalaksil-M, biksafen, bupirimat, Candida oleophila sev O, klorantraniliprol, dinatrijev fosfonat, ditianon, dodin, emamektin, flubendiamid, fluometuron, fluksapiroksad, flutriafol, heksitiazoks, imazamoks, ipkonazol, isoksaben, L-askorbinska kislina, apneno žveplo, olje pomarančevca, Paecilomyces fumosoroseus sev FE 9901, pendimetalin, penflufen, pentiopirad, kalijevi fosfonati, prosulfuron, Pseudomonas sp. sev DSMZ 13134, piridalil, piriofenon, piroksulam, kvinmerak, S-abscizinska kislina, sedaksan, sintofen, natrij srebrov tiosulfat, spinetoram, spirotetramat, Streptomyces lydicus sev WYEC 108, tau-fluvalinat, tebufenozid, tembotrion, tienkarbazon, valifenalat, cinkov fosfid (UL L 414, 9.12.2020, str. 10).
         
            (5)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).
      
      
         
            PRILOGA
            Del A Priloge k Izvedbeni uredbi (EU) št. 540/2011 se spremeni:
            
                        (1)
                     
                     
                        v šestem stolpcu vrstice 26 se za Adoxophyes orana
                           granulovirus datum veljavnosti registracije nadomesti z „31. januar 2023“;
                     
                  
                        (2)
                     
                     
                        v šestem stolpcu vrstice 353 se za flutriafol datum veljavnosti registracije nadomesti z „31. maj 2021“.